Կողմերը քննարկել են ջրային մարզաձևերի, մասնավորապես՝ ջրագնդակի զարգացման հեռանկարները Հայաստանի Հանրապետությունում: «Ունենք ջրագնդակի երիտասարդ մարզիչների կարիք: Վստահ եմ այդ խնդիրը հնարավոր է լուծել FINA-ի աջակցությամբ»,- ասել է Հ. Ռոստոմյանը: Նրա խոսքերով, այս պահին նախարարության կողմից լուծում պահանջող խնդիրներից մեկը՝ մարզերում ջրագնդակով զբաղվողների քանակն ավելացնելը և նրանց որակյալ մարզիչներով ապահովելն է: